**KÚPNA ZMLUVA č. CRZ: 4879/2022/LSR**

*(uzatvorená podľa § 409 a nasl. Obchodného zákonníka)*

**Zmluvné strany**

1. **Predávajúci:**

 Sídlo:

 Zastúpený**:**

IČO:

 IČ pre DPH:

 Bankové spojenie:

 Zapísaný:

 ***(****ďalej len „****predávajúci****“****)***

**a**

 **2. Kupujúci: LESY Slovenskej republiky, štátny podnik**

 Sídlo**:** Námestie SNP 8, 975 66 Banská Bystrica

 Zastúpený: **Ing. Ján Marhefka, generálny riaditeľ**

 IČO: 36 0383 51

 IČ pre DPH: SK 2020087982

 Bankové spojenie: VÚB Banská Bystrica, č. ú.: 6806-312/0200

 Zapísaný: v Obchodnom registri Okresného súdu v Banskej Bystrici dňa

 29.10.1999, odd. Pš, vložka č. 155/Sň

***(****ďalej len „****kupujúci****“****)***

*(ďalej spolu aj ako „zmluvné strany“)*

**Preambula**

Zmluvné strany uzatvorili v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a podľa § 409 a násl. zákona č.513/1991 Zb. Obchodného zákonníka túto kúpnu zmluvu a to za podmienok a v súlade s výsledkom verejného obstarávania, ktoré bolo vyhlásené ktoré bolo vyhlásené cez elektronický informačný systém JOSEPHINE dňa 12.10.2022 pod značkou ID zákazky 32381.

**I.**

**Základné ustanovenia**

1. Predávajúci sa touto kúpnou zmluvou zaväzuje dodať kupujúcemu tovar vymedzený v čl. II. tejto kúpnej zmluvy v čase určenom podľa čl. III. tejto kúpnej zmluvy.
2. Kupujúci sa zaväzuje zaplatiť za dodaný tovar kúpnu cenu uvedenú v čl. IV. tejto kúpnej zmluvy za podmienok uvedených v čl. V. tejto kúpnej zmluvy.
3. Zmluva obsahuje aj podrobnejšie vymedzenie práv a povinností zmluvných strán.

**II.**

**Predmet plnenia a doba platnosti**

1. Predmetom plnenia kúpnej zmluvy je ***dodávka kalendárov, diárov pre rok 2023,*** ktorých zoznam podľa jednotlivých položiek, presného množstva a jednotkových cien je uvedený v ***Prílohe č. 1*** tejto kúpnej zmluvy, ďalej len ***„tovar“.***
2. Tovar dodaný predávajúcim na základe tejto kúpnej zmluvy musí zodpovedať opisu predmetu zákazky a špecifikácii uvedenej v prílohe č. 1 a musí mať vlastnosti, ktorý takto dodaný tovar bežne na trhu má.

**III.**

**Čas a spôsob plnenia**

1. Zmluvné strany sa dohodli, že tovar bude predávajúcim dodaný kupujúcemu najneskôr **do 30 dní** odo dňa nadobudnutia účinnosti kúpnej zmluvy.
2. Predávajúci sa zaväzuje dodať tovar do sídla kupujúceho na nasledovnú adresu: LESY Slovenskej republiky, štátny podnik, pracovisko obchodnej prevádzky Banská Bystrica, sídlo: Mičinská cesta 4406/33, 974 01 Banská Bystrica.
3. Predávajúci sa zaväzuje dodať tovar v pracovný deň v čase od 6.00 hod do 15.00 hod pričom o dni dodania bude informovať kupujúceho minimálne deň vopred.

**IV.**

**Dodacie podmienky**

1. Predávajúci je povinný pri odovzdaní tovaru - predmetu plnenia kúpnej zmluvy v mieste plnenia predložiť a odovzdať kupujúcemu, resp. zmluvnému prepravcovi nasledovné dokumenty:

- dodací list 2x

- daňový doklad 1x

1. Predmet plnenia kúpnej zmluvy bude dodaný a prevzatý formou/daňového dokladu/dodacieho listu podpísaného obidvomi zmluvnými stranami.
2. Kupujúci nadobúda vlastnícke právo k predmetu kúpnej zmluvy, len čo mu bol tovar odovzdaný v mieste dodania s podmienkou dodržania povinností uvedených v odseku 1 tohto článku.

**V.**

**Ceny a platobné podmienky**

1. Predávajúci sa zaväzuje predať kupujúcemu tovar - predmet plnenia kúpnej zmluvy uvedený v čl. II. ods. 1 za ceny uvedené pre jednotlivé tovary v **Prílohe č. 1** tejto kúpnej zmluvy, **ktorá bude súčasne slúžiť aj ako cenník predmetu kúpnej zmluvy,** podľa ktorého sa určí celková kúpna cena. Ceny sú v **Prílohe č.1** uvedené bez DPH podľa druhu tovaru a mernej jednotky a sú záväzné a nemenné pre dohodnuté množstvo tovaru. V cene tovaru sú zahrnuté všetky náklady predávajúceho súvisiace s dodaním tovaru podľa tejto kúpnej zmluvy do miesta dodania.
2. Ceny bez DPH pre jednotlivé položky tovaru špecifikovaného v čl. II a prílohe č. 1 tejto kúpnej zmluvy sú dohodnuté v súlade so zákonom 18/1996 Z.z. o cenách v znení neskorších predpisov, sú výsledkom verejného obstarávania a celková kúpna cena tovaru je v maximálnej výške ..................................... **EUR bez DPH**.
3. Zmluvné strany prehlasujú, že takto stanovené jednotkové ceny sú úplné, záväzné a konečné. Sú v nich zahrnuté a zohľadnené všetky účelne vynaložené náklady predávajúceho vrátane dopravy na miesto plnenia uvedenom v článku III. Tejto kúpnej zmluvy.
4. Daň z pridanej hodnoty sa bude fakturovať v zmysle zákona č. 222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom.
5. Kupujúci sa zaväzuje zaplatiť fakturovanú cenu **v lehote splatnosti 30 dní** od doručenia faktúry. Za zaplatenie sa považuje pripísanie dohodnutej kúpnej ceny na účet predávajúceho. Faktúru môže predávajúci doručiť najskôr v deň prevzatia tovaru kupujúcim.

**VI.**

**Reklamácie a nároky z chýb**

1. Zjavné vady dodaného tovaru musia byť kupujúcim reklamované do 30 dní od prevzatia tovaru.
2. Reklamáciu z titulu vád predávajúci vybaví najneskôr do 5 pracovných dní od jej doručenia, pričom rozsah práv a povinností zmluvných strán sa bude spravovať § 436 a nasledovnými obchodného zákonníka.
3. Predávajúci vybaví reklamáciu jedným z nasledovných spôsobov:
4. Výmenou vadného tovaru za nový tovar
5. Dobropisom vo výške kúpnej ceny vadného tovaru, ktorý kupujúci následne vráti.
6. Predávajúci nesie zodpovednosť za škody vzniknuté nesprávnym balením a označením tovaru v celom rozsahu.

**VII.**

**Zmluvné sankcie**

1. V prípade, že kupujúci nesplní svoj záväzok v zmysle čl. III. ods. 1, tak je povinný zaplatiť predávajúcemu úrok z omeškania vo výške určenej na základe príslušných ustanovení zákona z nezaplatenej sumy za každý deň omeškania úhrady.
2. V prípade, ak predávajúci nedodá tovar - predmet kúpnej zmluvy riadne a včas, tak je povinný zaplatiť kupujúcemu zmluvnú pokutu vo výške 0,1 % z celkovej ceny bez DPH nedodaného tovaru za každý deň omeškania.
3. V prípade, ak kupujúci odstúpi od tejto kúpnej zmluvy z dôvodu podstatného porušenia tejto kúpnej zmluvy predávajúcim, má kupujúci nárok na zmluvnú pokutu vo výške 5% z celkovej ceny tovaru bez DPH.
4. Predávajúci je povinný prizvať kupujúceho na posúdenie oprávnenosti reklamácie. Ak predávajúci mešká s vybavením reklamácie o viac ako 3 dni oproti času určenému podľa čl. VI. Ods. 2 tejto zmluvy, bude kupujúci účtovať zmluvnú pokutu vo výške 0,1 % z hodnoty reklamovaného tovaru bez DPH za každý deň omeškania s vybavením reklamácie.
5. Popri zmluvnej pokute má kupujúci právo požadovať aj náhradu škody vo výške prevyšujúcej zmluvnú pokutu. Zmluvnú pokutu v zmysle tohto článku je možné kumulovať.
6. Zmluvná pokuta je splatná do 5 dní odo dňa jej písomného uplatnenia.

**VIII.**

**Riešenie sporov**

Všetky spory vyplývajúce z tejto kúpnej zmluvy, vrátane sporov o jej platnosť, výklad alebo zrušenie, budú riešené dohodou, pričom ako rozhodné právo určujú zmluvné strany právo SR. V prípade, že k dohode nedôjde bude spor riešený pred príslušným súdom SR.

**IX.**

**Ukončenie zmluvy a úhrada súvisiacich nákladov**

1. Od tejto kúpnej zmluvy môže písomne odstúpiť ktorákoľvek zo zmluvných strán v prípadoch uvedených v tejto kúpnej zmluvy alebo v súlade s ustanoveniami. Obchodného zákonníka resp. iného osobitného zákona.
2. Za podstatné porušenie tejto kúpnej zmluvy na základe ktorého môže kupujúci okamžite odstúpiť od tejto kúpnej zmluvy sa považujú nasledovné skutkové okolnosti:

**-** predávajúci bude v omeškaní s plnením predmetu kúpnej zmluvy – dodaním tovaru o viac ako 8 pracovných dní,

**-** predávajúci dodal na základe tejto kúpnej zmluvy nekvalitný tovar, za ktorý sa považuje tovar nespĺňajúci podmienky podľa článku II. tejto kúpnej zmluvy,

**-** predávajúci pri plnení predmetu tejto kúpnej zmluvy konal v rozpore s niektorým so všeobecne záväzných právnych predpisov,

**-** predávajúci stratil podnikateľské oprávnenie vzťahujúce sa k predmetu tejto kúpnej zmluvy.

1. Kupujúci je oprávnený od tejto kúpnej zmluvy odstúpiť aj v prípade, ak predávajúci porušil povinnosť z iného záväzkového vzťahu, ktorý má uzatvorený s kupujúcim a ani na základe (dodatočnej) výzvy si túto povinnosť nesplnil alebo ak predávajúci od tohto iného záväzkového vzťahu odstúpil.
2. Kupujúci je taktiež oprávnený odstúpiť od tejto kúpnej zmluvy aj v prípadoch, ak mu takéto právo vznikne na základe zákona, napríklad podľa § 19 zákona č. 343/2015 Z.z. verejnom obstarávaní v znení neskorších predpisov.
3. Právne účinky odstúpenia od tejto kúpnej zmluvy nastávajú dňom doručenia písomného oznámenia o odstúpení druhej zmluvnej strane.
4. Odstúpenie od tejto kúpnej zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.

Pri odstúpení od tejto kúpnej zmluvy, resp. pri ukončení platnosti tejto kúpnej zmluvy nebudú zmluvné strany povinné vrátiť čiastočné plnenia poskytnuté riadne a včas.

1. Ukončením platnosti tejto kúpnej zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád.

**X.**

**Osobité ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto kúpnu zmluvu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si kúpnu zmluvu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu kúpnej zmluvy podpisujú.
2. Pohľadávky alebo práva vzniknuté predávajúcemu z tejto kúpnej zmluvy môže predávajúci postúpiť len s predchádzajúcim písomným súhlasom kupujúceho.
3. Kúpna zmluva je vyhotovená v jazyku slovenskom.
4. Neoddeliteľnou súčasťou tejto kúpnej zmluve je Príloha č.1. .
5. Kúpna zmluva je vyhotovená v 4 exemplároch, pričom 2 exempláre obdrží kupujúci a 2 exempláre predávajúci.
6. Práva a povinnosti zmluvných strán touto kúpnou zmluvou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení.
7. Ak niektoré ustanovenia tejto kúpnej zmluvy stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto kúpnej zmluvy.
8. Doručovanie prostredníctvom pošty: zásielka sa považuje za doručenú aj v prípade, ak si ju adresát riadne neprevezme. Za deň doručenia zásielky sa považuje deň vrátenia neprevzatej zásielky odosielateľovi.
9. Predávajúci pre účely tejto kúpnej zmluvy zodpovedá za plnenia vykonané svojimi subdodávateľmi rovnako, akoby ich vykonal sám. Pre účely tejto zmluvy sa za subdodávateľa považuje v zmysle § 2 ods. 5 písm. e) zákona osoba – hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody.
10. Predávajúci určuje nasledovných subdodávateľov, ktorých bude využívať pri plnení tejto kúpnej zmluvy (údaj v čase uzatvorenia tejto kúpnej zmluvy):

Obchodné meno:

Sídlo/miesto podnikania:

IČO:

Osoba oprávnená konať za subdodávateľa v rozsahu meno, priezvisko, adresa pobytu

a dátum narodenia:

1. Predávajúci zaviazaný z tejto kúpnej zmluvy je povinný počas platnosti oznamovať kupujúcemu akúkoľvek zmenu údajov o ktoromkoľvek subdodávateľovi uvedenom v ods. 11 tohto článku kúpnej zmluvy, a to písomnou formou najneskôr do 15 dní odo dňa uskutočnenia zmeny.
2. Kupujúci je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:

a) ruským občanom, spoločnostiam, subjektom alebo orgánom sídliacim v Rusku,

b) spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a

c) osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Predávajúci k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

1. Táto kúpna zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
2. Zmluvné strany výslovne súhlasia so zverejnením kúpnej zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

**V ..........................., dňa .................... V Banskej Bystrici, dňa ........................**

**....................................................... .............................................................**

 **Ing. Ján Marhefka**

 **generálny riaditeľ**

